**Yoshlar ishlari agentligi tomonidan xalqaro imtihon tizimlari bo‘yicha yuqori ball (daraja) olgan yoshlarga imtihon topshirish xarajatlarini to‘liq qoplab berish bo‘yicha ko‘rsatilayotgan davlat xizmati yuzasidan**

**MA’LUMOT**

O‘zbekiston Respublikasi Vazirlar Mahkamasining “Xalqaro imtihon tizimlari bo‘yicha yuqori ball (daraja) to‘plagan yoshlarga imtihon topshirish xarajatlarini to‘liq qoplab berish tartibini joriy etish to‘g‘risida” 2021-yil   
13-apreldagi 209-son qarori bilan **mamlakatimiz tarixida ilk marotaba** **2021-yilning 1-may** sanasidan **besh** **turdagi** hamda **2022-yilning**   
**1-yanvar sanasidan** boshlab **o‘n uch turdagi** **jami o‘n sakkiz turdagi** Xalqaro imtihon tizimlaridan yuqori ball to‘plagan yoshlarga imtihon topshirish xarajatlari qoplab berish tizimi yaratildi.

Makur imkoniyatdan foydalanish uchun xarajatlarni qoplashni so‘rab, imtihon topshirish paytida **31** **yoshga** to‘lmagan O‘zbekiston fuqarolari   
va O‘zbekistonda doimiy yashovchi fuqaroligi bo‘lmagan shaxslar Davlat xizmatlari markazlari yoki Yagona portal orqali murojaat qilishlari mumkinligi belgilab qo‘yildi.

Mazkur davlat xizmati ko‘rsatish ishga tushirilgan sanadan ya’ni   
2021-yil 1-maydan 2022-yil 10-iyulga qadar jami **6266 nafar** yoshlarga **11,3 mlrd so‘m** miqdoridagi mablag‘larYoshlar ishlari agentligi mablag‘lari hisobidan Xalq Banki filiallari orqali to‘lab berildi.

**Jumladan:**

Andijon viloyatidan **254 nafar**, Buxoro viloyatidan **447** **nafar**, Qashqadaryo viloyatidan **161** **nafar**, Jizzax viloyatidan **132 nafar,** Namangan viloyatidan **419** **nafar**, Navoiy viloyatidan **193** **nafar**, Samarqand viloyatidan **326** **nafar**, Sirdaryo viloyatidan **49** **nafar,** Surxandaryo viloyatidan **156** **nafar,** Toshkent viloyatidan **316** **nafar**, Farg‘ona viloyatidan **421** **nafar**, Xorazm viloyatidan **224** **nafar**, Toshkent shahri **3041** **nafar** hamda Qoraqalpog‘iston Respublikasidan **127** **nafar** yoshlarga kompensatsiya mablag‘lari to‘lab berildi.

**Yoshlar tomonidan qo‘lga kiritilgan sertifikat turlari bo‘yicha tahlil qilinganda quyidagicha ko‘rinishga ega:**

|  |  |  |
| --- | --- | --- |
| **(IELTS)** | **-** | **5469 та** |
| **(SAT)** | **-** | **444 та** |
| **(TORFL/ТРКИ)** | **-** | **234** **та** |
| **(TOPIK I-II)** | **-** | **37 та** |
| **(GMAT)** | **-** | **23 та** |
| **(TOEFL) iBT** | **-** | **19 та** |
| **(HSK)** | **-** | **10 та** |
| **(JLPT)** | **-** | **9 та** |
| **(GRЕ)** | **-** | **8 та** |
| **Test DAF** | **-** | **6 та** |
| **(CAE, CPE, BEC)** | **-** | **4 та** |
| **Goethe-Zertifikat** | **-** | **2 та** |
| **DELF/DALF** | **-** | **1 та** |